钦定古今图书集成/明伦汇编/官常典/第395卷 > 虞策
## 钦定古今图书集成/明伦汇编/官常典/第395卷 > 虞策

按《宋史》本传：“策字经臣，杭州钱塘人。登进士第，调台
州推官，知乌程县。通判蒋之奇以江、淮发运上计，神
宗访东南人才以策对。王安礼、李常咸荐之，擢提举
利州路常平，湖南转运判官。元祐五年，召为监察御
史，进右正言。数上书论事，谓人主纳谏乃有福，治道
以清静为本。西夏未顺命，策言：‘今边备解弛，戎备不
修。古之人善镇静者警备甚密，务持重者谋在其中，
未有卤莽阔疏，而曰‘吾镇静，吾持重者’’。”又乞：诏内而
省、曹、寺、监，外而监司、守、令，各得以其职陈朝政阙失，
百姓疾苦，星文有变。乞顺天爱民，警戒万事，思治心
修身之道，勿以宴安为乐。哲宗纳。后上《正始要言》，迁
左司谏。曾肇以议北郊事与朝论不合，免礼部侍郎，
为徐州。策时权给事中，还其命，以为肇礼官也，不当
以议礼得罪。不从。帝亲政，条所当先者五十六事，后
多施行。迁侍御史、起居郎、给事中，以龙图阁待制知
青州，改杭州。过阙，留为户部侍郎。历刑部、户部尚书，
拜枢密直学士，知永兴军、成都府。入为吏部尚书，奏
疏徽宗请均节财用，曰：“臣比在户部，见中都经费岁
六百万，与天下上供之数略相当。尝以祖宗故实考
之，皇祐所入，总三千九百万，而费才三之一；《治平》四
千四百万，而费五之一，《熙宁》五千六十万，而费尽之。
今诸道随一月所须，旋为裒会，汲汲然不能终日，愿
深裁浮冗，以宽用度。”属疾祈外，加龙图阁学士、知润
州，卒于道，年六十六，赠左正议大夫。策在元祐、绍圣
时皆居言职，虽不依人取进，亦颇持两端，故党议之
兴，己独得免。

里，死谥慈静居士。谔少挺特不群，为张方平所器。登
进士第，调哲信主簿，选为国子直讲，陷虞蕃狱，免。元
祐初，起为太常博士，迁丞。哲宗卜后，太史惑阴阳拘
忌之说，谔上疏太皇太后，言：‘家人委巷之语，不足以
定大计，愿断自圣虑’。”出为利梓路转运判官，召拜礼
部员外郎、左正言。绍圣治元祐党，谔言：“汉、唐朋党之
祸，其监不远。”蹇序辰编类章疏，谔又言：“朝廷当示信，
以静安天下，请如前诏书，一切勿问。”尝侍对，论星文
变咎，愿修省消复，罢幸西池及寝内降除授。帝每患
台谏乏人，谔曰：“士岂乏于世，顾陛下不知尔。”立疏可
用者二十二人。章惇恶其拂己，出知广德军，徙唐州，
提点湖南刑狱。徽宗立，复为右司谏。首论大臣邪正
政事可废置因革者，帝称其鲠直。议者欲以群臣封
事付外详定，谔言：“君不密则失臣，是将速忠臣之祸
矣，不宜宣泄。”乃止。迁左司谏，俄以疾卒。谔与彭汝砺
以气节相尚，汝砺亡，谔语所知曰：“吾居言责，不愧器
资于地下矣。”及再入谏省，不能旬月。时论惜之。